CELEX: 32011R0496
Language: sk
Date: 2011-05-20 00:00:00
Title: Vykonávacie nariadenie Komisie (EÚ) č. 496/2011 z  20. mája 2011 o povolení benzoátu sodného ako kŕmnej doplnkovej látky pre odstavčatá (držiteľ povolenia Kemira Oyj)  Text s významom pre EHP

21.5.2011   
            
            
               SK
            
            
               Úradný vestník Európskej únie
            
            
               L 134/9
            
         VYKONÁVACIE NARIADENIE KOMISIE (EÚ) č. 496/2011
   z 20. mája 2011
   o povolení benzoátu sodného ako kŕmnej doplnkovej látky pre odstavčatá (držiteľ povolenia Kemira Oyj)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie benzoátu sodného. K uvedenej žiadosti boli pripojené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia benzoátu sodného ako kŕmnej doplnkovej látky pre odstavčatá, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 1. februára 2011 (2) dospel k záveru, že látka uvedená v prílohe nemá v rámci navrhovaných podmienok používania nepriaznivé účinky na zdravie zvierat, zdravie ľudí, ani na životné prostredie, a že táto doplnková látka je preukázateľne prospešná, pokiaľ ide o konečnú telesnú hmotnosť a zlepšenie účinnosti konverzie krmiva cieľových druhov. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               Z posúdenia látky vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie tejto látky malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Látka uvedená v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. mája 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) 2011;9(2):2005.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg účinnej látky na kg kompletného krmiva s obsahom vlhkosti 12 %
               
            
                  
                     Zootechnické doplnkové látky: iné zootechnické doplnkové látky (zlepšenie parametrov výkonnosti)
                  
               
            
                  4d 5
               
               
                  Kemira Oyj
               
               
                  Benzoát sodný
               
               
                  
                               
                           
                           
                              
                                 Zloženie doplnkovej látky
                              
                              Benzoát sodný: ≥ 99,9 %
                           
                        
                               
                           
                           
                              
                                 Účinná látka
                              
                              Benzoát sodný
                              C7H5O2Na
                           
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Na určenie benzoátu sodného v kŕmnej doplnkovej látke: titračná metóda (monografia 01/2008:0123 Európsky liekopis)
                                       
                                    
                                           
                                       
                                       
                                          Na určenie benzoátu sodného v premixoch a krmivách: metóda HPLC s UV detekciou.
                                       
                                    
                        
               
                  Prasiatka (odstavčatá)
               
               
                  —
               
               
                  —
               
               
                  4 000
               
               
                  
                              1.
                           
                           
                              Doplnková látka sa nesmie miešať s inými zdrojmi kyseliny benzoovej alebo benzoátmi.
                           
                        
                              2.
                           
                           
                              Prasiatka nesmú byť kŕmené doplnkovým krmivom s obsahom benzoátu sodného ako takým.
                           
                        
                              3.
                           
                           
                              Pre prasiatka (odstavčatá) do hmotnosti 35 kg.
                           
                        
                              4.
                           
                           
                              Odporúčaná minimálna dávka 4 000 mg/kg.
                           
                        
                              5.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
               
                  10. júna 2021
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.